รัฐบาลไทย-ข่าวทำเนียบรัฐบาล-โฆษกดีอีเอสเตือนอย่าเชื่อข่าวปลอมแนวคิด "แซ่วี Method” รักษาโรคโควิด-19 ได้โดยการนำยาอะม็อกซีซิลลิน และอะซิโธรมัยซิน ละลายน้ำแล้วดื่ม
วันพฤหัสบดีที่ 30 กันยายน 2564
โฆษกดีอีเอสเตือนอย่าเชื่อข่าวปลอมแนวคิด "แซ่วี Method” รักษาโรคโควิด-19 ได้โดยการนํายาอะม็อกซีซิลลิน และอะซิโธรมัยซิน ละลายน้ําแล้วดื่ม
โฆษกดีอีเอสเตือนอย่าเชื่อข่าวปลอมแนวคิด "แซ่วี Method” รักษาโรคโควิด-19 ได้โดยการนํายาอะม็อกซีซิลลิน และอะซิโธรมัยซิน ละลายน้ําแล้วดื่ม
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมืองกล่าวว่าตามที่มีการให้ข้อมูลการรักษาโควิด-19เรื่องรักษาโรคโควิด-19ได้โดยการนํายาอะม็อกซีซิลลินและอะซิโธรมัยซินละลายน้ําแล้วดื่มทางศูนย์ต่อต้านข่าวปลอมได้ดําเนินการตรวจสอบข้อเท็จจริงโดยกรมการแพทย์และสํานักงานคณะกรรมการอาหารและยากระทรวงสาธารณสุขพบว่าประเด็นดังกล่าวนั้นเป็นข้อมูลเท็จ
กรณีที่มีการแชร์ในสื่อโซเชียลมีเดียเกี่ยวกับคลิปวิดีโอหรือข้อความแนวคิด“แซ่วีMethod”สามารถรักษาโรคโควิด-19ได้โดยการนํายาปฏิชีวนะ2ชนิดได้แก่อะม็อกซีซิลลิน(Amoxycilin)และอะซิโธรมัยซิน(Azithromycin)ละลายกับน้ําเปล่าแล้วดื่มนั้นทางกรมการแพทย์กระทรวงสาธารณสุขได้ชี้แจงข้อเท็จจริงว่าการรักษาผู้ป่วยโควิด-19มีแนวทางการรักษาตามหลักวิชาการที่ถูกต้องจัดทําโดยคณะทํางานด้านการรักษาพยาบาลและการป้องกันการติดเชื้อในโรงพยาบาลกรมการแพทย์กระทรวงสาธารณสุขร่วมกับคณาจารย์ผู้เชี่ยวชาญจากคณะแพทยศาสตร์มหาวิทยาลัยต่างๆ(คณะกรรมการกํากับดูแลรักษาโควิด-19)ซึ่งสามารถดูได้จากแนวทางเวชปฏิบัติการวินิจฉัยดูแลรักษาและป้องกันการติดเชื้อในโรงพยาบาลกรณีโรคติดเชื้อไวรัสโคโรนา2019 (COVID-19)สําหรับแพทย์และบุคลากรสาธารณสุขฉบับปรับปรุงวันที่9กันยายนพ.ศ. 2564ดังลิ้งค์นี้https://covid19.dms.go.th/Content/Select_Landding_page?contentId=150...
ซึ่งจากคํากล่าวอ้างในคลิปมีการใช้ยาปฏิชีวนะได้แก่Amoxicillinซึ่งเป็นยากลุ่มเพนนิซิลินซึ่งหลายคนมีอาการแพ้ยากลุ่มนี้ได้และการป้องกันการติดเชื้อและอาการรุนแรงด้วยการฉีดวัคซีนยังได้ประโยชน์ในการป้องกันโรคและลดระดับความรุนแรงได้และการปฏิบัติตนตามแนวทางDMHTTยังคงได้ประโยชน์ทั้งกับโรคที่เกิดจากไวรัสโควิดและโรคติดเชื้ออื่นๆ
นอกจากนี้ทางสํานักงานคณะกรรมการอาหารและยา(อย.)กระทรวงสาธารณสุขได้ชี้แจงว่าเป็นข้อมูลเท็จเนื่องจากอะม็อกซีซิลลิน(Amoxycilin)และอะซิโธรมัยซิน(Azithromycin)เป็นยาปฏิชีวนะที่ใช้รักษาโรคหรืออาการที่เกิดจากการติดเชื้อแบคทีเรียเท่านั้นไม่สามารถรักษาโรคโควิด-19ซึ่งเกิดจากการติดเชื้อไวรัสได้แต่อย่างใด ทั้งนี้ยาอะม็อกซีซิลลินจัดอยู่ในกลุ่มเพนิซิลลิน(Penicillin)ใช้รักษาการติดเชื้อแบคทีเรียในระบบทางเดินหายใจทางเดินปัสสาวะหูคอจมูกและผิวหนังเป็นต้นและยาอะซิโธรมัยซินจัดอยู่ในกลุ่มแมคโครไลน์(Macrolide)ใช้รักษาการติดเชื้อแบคทีเรียเช่นโรคปอดบวมโรคหลอดลมอักเสบทอนซิลอักเสบไซนัสอักเสบการติดเชื้อที่หูชั้นกลางการติดเชื้อที่ทางเดินหายใจเป็นต้นซึ่งการรักษาโรคด้วยยาปฏิชีวนะจําเป็นต้องได้รับคําแนะนําในการใช้ยาจากแพทย์หรือเภสัชกรเพราะหากรับประทานยาปฏิชีวนะไม่ถูกวิธีจะทําให้เกิดเชื้อดื้อยาภายหลังเมื่อป่วยจากการติดเชื้อแบคทีเรียเชื้อจะมีความทนต่อยามากขึ้นทําให้ใช้ยาไม่ได้ผลนําไปสู่การเสียชีวิตได้
ดังนั้นขอให้ประชาชนอย่าหลงเชื่อและขอความร่วมมือไม่ส่งต่อหรือแชร์ข้อมูลจนกว่าจะตรวจสอบความถูกต้องให้ชัดเจนเสียก่อน และเพื่อให้ประชาชนได้รับข้อมูลข่าวสารจากกรมการแพทย์สามารถติดตามได้ที่www.dms.go.thหรือโทร02 5906000และสามารถติดตามข้อมูลข่าวสารเกี่ยวกับผลิตภัณฑ์ทางด้านสุขภาพหรือหากพบผลิตภัณฑ์ที่ต้องสงสัยสามารถแจ้งได้ที่www.fda.moph.go.thหรือโทรสายด่วนอย. 1556 นอกจากนี้หากพี่น้องประชาชนพบเบาะแสการกระทําความผิดสามารถแจ้งผ่าน4ช่องทางได้แก่เว็บไซต์https://www.antifakenewscenter.com ,เฟซบุ๊กANTI-FAKE NEWS CENTER,ทวิตเตอร์@AFNCThailand,ไลน์@antifakenewscenterและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
************